Louis Le Bondidier

Louis LE BONDIDIER (n. la 3-an de marto 1878 en Charny-sur-Meuse - m. la 8-an de januaro 1945 en LourdesActe de naissance à Charny-sur-Meuse, n° 3, vue 134/253, kun marĝenaj mencioj pri geedziĝo en Clermont-en-Argonne en 1898 kaj morto en Lourdes en 1945.), estis franca pireneisto kaj kolektanto, fondinto kaj unua konservisto de la pirenea muzeo de Lourdes. Li estas neapartigebla de sia edzino, Marguerite LIOUVILLE, kromnomata Margalide (n. la 3-an de septembro 1879Tables décennales (1873-1882) du Chesne, vue 6/26. - m. la 2-an de majo 1960 en Lourdes).

Post kelkaj unuaj ekskursioj, la grimpado de la pinto Midi de Bigorre estis la unua vera montara aventuro de la paro, sekvata de multaj aliaj. En 1902, Louis Le Bondidier organizis la kongreson de la Franca Alpa Klubo. En 1903, li fondis la francan-hispanan federacion de pireneismaj societoj. De la 19-a de julio ĝis la 17-a de aŭgusto 1906, Louis kaj Margalide grimpis sinsekve la montojn Besiberri, Maladeta kaj Posets, plenumante entute kvin unuajn grimpadojn. La rakonto pri ĉi tiu vojaĝo, publikigita en la Pirenea Bulteno, poste estis represita en libroformo kiel Un mois sous la tente. Le Bondidier multe verkis, kontribuante artikolojn al variaj montaraj revuoj, dum li ankaŭ legis klasikan literaturon kaj kolektis imponan personan bibliotekon.

En 1908, li organizis la unuan skikonkurson en la Pireneoj, ĉe Payolle. Tiuokaze, Margalide fariĝis la unua virino praktikanta skiadon en la Pireneoj.

En 1913, hemoptizaj atakoj devigis Louis Le Bondidier rezigni pri siaj montaraj aktivecoj. Li devis translokiĝi al malpli altaj lokoj kaj ekloĝis en Pouzac, proksime de Bagnères-de-Bigorre. Samtempe, Margalide suferis pro reŭmatismo, kiu limigis ŝiajn kapablojn, kvankam ŝi ankoraŭ faris eksterordinarajn ekskursojn.

Louis Le Bondidier poste dediĉis sian tempon al epistola rilatado kun ĉiuj gravuloj de la tiutempa pireneisma movado kaj al la starigo de sia granda projekto : la Pirenea Muzeo, fine inaŭgurita en la jaro 1921. Lia konsiderinda persona biblioteko kaj liaj kolektoj, kiujn li ĉiutage riĉigis aĉetante milojn da objektoj de kamparanoj aŭ en aŭkcioj, formis la kernon de la muzeo.

 Referencoj 

Kategorio:Francaj montogrimpistoj
Kategorio:Pireneistoj